Pulswärmer
Ammediisli (vo frz. manche en amadi) si e Chläidigsstück, wo d Hand zum e Däil zuedeggt und vilmol uf em Handrugge im ene Spitz ändet.  D Finger blibe frei, dr Handrugge und s Handglängg si zuedeggt. Ammediisli wärde vilmol zum Schutz gege d Chelti aazooge, wemm mä d Finger will frei bhalte, oder as Aggsessuar in dr Brut- und Oobemoode verwändet und denn si si us düürem Stoff gmacht. Mänggisch het s e Lätsch am Spitz uf em Handrugge, wo mä dr Middelfinger drii steggt.

Dr Ursprung vom Ammediisli lit in dr burgundische und gotische Daamemoode. 
Im Lauf vo dr Zit het mä d Ermel mit iire Spitz, wo tüpisch für d Moode zu sällere Zit gsi si,  separat as Ammediisli afo aazie.

Weblingg 
Text zur Modegeschichte, aus: Herrmann, Naturgeschichte der Kleidung, 1878 (PDF, 4,91 MB)

Kwelle 

Chleidig